Jwalo ka karolo ya boitlamo ba rona ba ho dula re phahamisitse maemo a hodimo a tshebetso e phethahetseng le boikobelo, SARS e tlile ka dintlafatso Kgutlisong ya Lekgetho la Lekeno la Ditherasete ho tloha ka la 15 Motsheanong 2017.
Molao wa Lekgetho la Lekeno (karolo ya 11D) o fana ka monyetla wa kgulo ho latela dintlha tsa Dipatlisiso le Ntshetsopele e reretsweng dikhampani feela mme ka hona e tlositswe ho ITR12T.
Setlankana sa Thepa le Dikoloto jwale se tlisa phapang pakeng tsa diakhaonto tse Hlahisang Tswala le tsa kadimo e sa Lefisweng Tswala.
Dikarolo tse shebaneng le lekeno la rente le bohwai le tsona di ntlafaditswe.
Ho entswe diphetoho tse ding tse fapaneng ho kenyeleditswe le diphetoho tsa:
Ka kopo hlokomela hore o ka se kgone ho fetola kapa ho phumula data efe kapa efe ya IRP5 e fumanweng ho tswa mokgeng wa boraro mme e se e kentswe kgutlisong.
Ebang o hlokomela lesedi lefe kapa lefe le seng le kentswe kgutlisong ya hao, o eletswa hore o ikopanye le mongamosebetsi kapa mofani wa tshebeletso hore ba tle ba tsebe ho lokisa seo ka ha wena o ka se kgone ho fetola kapa ho phumula data efe kapa efe e fumanweng mokgeng wa boraro.
E ka nna ya ba hore lesedi le seng le kentswe le tswang mokgeng wa boraro le fetotswe kapa le ntjhafaditswe mme hore lesedi lena le tle ke kenngwe, o tla tlameha hore o tobetse 'Refresh' hore o tswele pele.
Keletso ya Bohlokwa: Mofuta o motjha wa foromo ya ITR12T o se o fumaneha.
Lesedi le teng la molefalekgetho ho eFiling le ka bohuwa ka ho tobetsa 'Profaele ya Setheo sa Molao'. Ebang o na le matla a moemedi wa molao hodima therasete, o ka boela wa etela lekala la hao le haufi la SARS ebang o hloka ho ntjhafatsa dintlha.
Keletso ya Bohlokwa: Ha o tlatsa ITR12T ka kopo tobetsa 'Save' kamehla hore o se lahlehelwe ke lesedi lefe kapa lefe leo o seng o le kentse ho etsetsa ha SARS eFiling e ka tima.
Ho fumana lesedi le leng, ka kopo sheba leqephe la rona la websaete le ntjhafaditsweng le mabapi le ho Tlatsa ITR12T, Tataiso ya Mohato ka Mong ya ho tlatsa ITR12T ka tsela ya eFiling mmoho le Tataiso e Phethahetseng ya ITR12T bakeng sa Ditherasete.
SARS e tsebisitse ka dintlafatso tse ding Kgutlisong ya Lekgetho la Lekeno la Dikhampani (ITR14) ka la 9 Tshitwe 2016. Bala tse ngata mona.
Sena se qadile ho sebetsa neng?
Foromo ya ITR12T e fumaneha ho eFiling kapa e ka tlatswa lekaleng la SARS boemong ba moemedi/Setsebi sa Lekgetho sa therasete (boha karolo e mabapi le "Mokgwa wa ho nehelana ka ITR12T").
Mohlala wa ITR12T o se o fumaneha hore o ikenyetse ona ho tswa inthaneteng. Ebang o etela lekala la SARS molemong wa ho kenya lesedi le hlokehang, o tla lokela hore o le tlatse pele o tla lekaleng. Ho fumana lesedi le fetang lena mabapi le ho tlatsa ITR12T, tobetsa mona.
Therasete efe kapa efe e entseng bokaalo bo hulelwang lekgetho bo abetsweng / filweng baunamolemo ba fetang 10 nakong efe kapa efe ya selemo sa hlahlobo (YOA) e tlameha ho ngodisa le ho nehelana ka ITR12T ka tsela ya eFiling.
Therasete efe kapa efe e entseng bokaalo bo hulelwang lekgetho bo abetsweng / filweng baunamolemo ba sa feteng 10 e ka ngodisa le ho nehelana ka ITR12T ka tsela ya eFiling. Le ha ho le jwalo, ebang ditherasete jwalokaha ho boletsweng mona ha di a ngodisa, moemedi/Setsebi sa Lekgetho se tlameha ho etela lekala la SARS hore kgutliso eo e ananelwe.
O hloka thuso?
Ipalle mona mabapi le tse ngata tse mabapi le mefuta ya ditherasete
Ipalle mona ka tse ngata tse mabapi le mokgwa wa ho ngodisa therasete
Ipalle mona ka tse ngata tse mabapi le mokgwa wa ho tlatsa ITR12T
Etela lekala la hao le haufi la SARS.